ถอดบทเรียน12ปีสู่การพัฒนาระบบดูแล ผู้ป่วยล้างไตผ่านช่องท้อง
สปสช.-อภ.-ไปรษณีย์ไทย และเครือข่ายหน่วยบริการด้านยาและเวชภัณฑ์โรงพยาบาลราชวิถี จัดเวทีถอดบทเรียน12ปี ล้างไตผ่านช่องท้อง สิทธิประโยชน์กองทุนบัตรทองเพื่อผู้ป่วยไตวายเรื้อรังระยะสุดท้าย พร้อมระดมความเห็นผู้บริหาร แพทย์ เภสัชกร พยาบาลดูแลผู้ป่วยล้างไตผ่านช่องท้องและ พัฒนาสู่การปรับปรุงระบบบริการ เผย ปี2563มีผู้ป่วยล้างไตผ่านช่องท้องกว่า3หมื่นราย 20ก.พ.2563 ทีมสื่อ สปสช. รายงานว่าเมื่อวันที่18ก.พ.ที่ผ่านมาที่อาคารภาณุรังสี บริษัทไปรษณีย์ไทย จำกัด แจ้งวัฒนะ กรุงเทพฯนพ.จักรกริช โง้วศิริ รองเลขาธิการสำนักงานหลักประกันสุขภาพแห่งชาติ (สปสช.) เป็นประธาน การประชุมรับฟังความคิดเห็นและถอดบทเรียน12ปี แห่งการพัฒนานโยบายล้างไตผ่านช่องท้องเป็นทางเลือกแรก (PD First) โดยมุ่งเน้นการพัฒนาระบบจัดส่งน้ำยาล้างไตถึงบ้านผู้ป่วยให้มีประสิทธิภาพ โดยมี นายพีระ อุดมกิจสกุล กรรมการผู้จัดการบริษัทไปรษณีย์ไทย ดิสทริบิวชั่น จำกัด ร่วมการประชุม จัดโดยสำนักงานหลักประกันสุขภาพแห่งชาติ องค์การเภสัชกรรม และบริษัท ไปรษณีย์ไทย ดิสทริบิวชั่น จำกัด (ปณท. ดบ.) มีผู้เข้าร่วมประชุมประมาณ120คน ประกอบด้วยผู้บริหาร แพทย์ เภสัชกร และพยาบาลผู้รับผิดชอบงานดูแลผู้ป่วยล้างไตผ่านช่องท้องจากโรงพยาบาลต่าง ๆ สมาคมเพื่อนโรคไตแห่งประเทศไทย ตัวแทนบริษัทผู้ผลิต และสำนักงานประกันสังคม เข้าร่วมนพ.จักรกริช กล่าวว่า สิทธิประโยชน์การดูแลผู้ป่วยไตวายเรื้อรังระยะสุดท้ายภายใต้ระบบหลักประกันสุขภาพแห่งชาติ (บัตรทอง) ปัจจุบันดำเนินการต่อเนื่องเป็นปีที่12แล้ว ที่ผ่านมานอกจากสามารถช่วยให้ผู้ป่วยเข้าถึงการรักษาแล้ว ยังได้รับการดูแลอย่างมีคุณภาพและมาตรฐาน สามารถช่วยชีวิตและลดอัตราการเสียชีวิตของผู้ป่วยไตวายเรื้อรังระยะสุดท้าย ซึ่งจากข้อมูลรายงานการดำเนินงานระบบหลักประกันสุขภาพแห่งชาติ ปีงบประมาณ2562มีผู้ป่วยสิทธิหลักประกันสุขภาพแห่งชาติที่รับบริการล้างไตผ่านช่องท้องจำนวน30627ราย ในการประชุมวันนี้มีวัตถุประสงค์สำคัญเพื่อทบทวนสิทธิประโยชน์และขั้นตอนการเบิกจ่ายน้ำยาล้างไตผ่านช่องท้องให้กับผู้ป่วย นำไปสู่การพัฒนาและปรับปรุงระบบให้ดีขึ้น โดยปัจจุบัน สปสช.ได้ดำเนินการภายใต้อนุกรรมการจัดทำแผนการจัดซื้อยา เวชภัณฑ์ และอุปกรณ์ทางการแพทย์ ที่ประกอบด้วยผู้แทนจากหลายภาคส่วน อาทิ กระทรวงสาธารณสุข กรมบัญชีกลาง เป็นต้น และดำเนินการจัดซื้อโดยโรงพยาบาลราชวิถีในฐานะเครือข่ายหน่วยบริการด้านยาและเวชภัณฑ์ ผ่านองค์การเภสัชกรรม และดำเนินการจัดส่งถึงบ้านผู้ป่วยโดยบริษัทไปรษณีย์ไทยดิสทริบิวชั่น เป็นระยะเวลามากกว่า10ปี ในช่วงปีที่ผ่านมา มีหลายเหตุการณ์เกิดขึ้น เช่น เกิดภัยพิบัติทางธรรมชาติที่เป็นอุปสรรคต่อการจัดส่งน้ำยาล้างไตให้กับผู้ป่วย จึงต้องมีการทบทวนสถานการณ์และระบบการจัดส่งน้ำยาล้างไตเพื่อไม่ให้เกิดผลกระทบกับผู้ป่วยล้างไตผ่านช่องท้องนพ.จักรกริช กล่าวว่า การรับฟังความเห็นได้ครอบคลุมทั้งประเด็นสิทธิประโยชน์และเงื่อนไขการเบิกจ่าย การจัดทำแผนและการส่งมอบยา การใช้โปรแกรมCAPD การจัดส่งน้ำยาล้างไตCAPDการตรวจสอบสถานการณ์จัดส่งสำหรับหน่วยบริการ การรับคืนน้ำยาจากบ้านผู้ป่วยไปโรงพยาบาล กรณีฉุกเฉินและกรณีขาดยาคราวทั่วประเทศ ซึ่งในที่ประชุมได้สะท้อนความเห็นถึงปัญหาของระบบและการจัดส่งน้ำยาล้างไต อาทิ การจัดส่งน้ำยาล้างไตที่ล่าช้า คุณภาพบริการจัดส่งน้ำยาล้างไต การขาดคราวน้ำยาล้างไตโดยเฉพาะช่วงรอยต่อปีงบประมาณ และการปรับแผนรองรับการส่งน้ำยาไตในช่วงเกิดภัยพิบัติ เป็นต้นความเห็นที่ได้รับในวันนี้ ทางทีม สปสช. และหน่วยงานที่เกี่ยวข้องจะรวบรวมเป็นข้อสรุปและปรับปรุงแนวทางปฏิบัติให้ชัดเจน เพื่อนำไปปรับปรุงแก้ไขปัญหาและพัฒนาระบบต่อไป ทั้งนี้มุ่งหวังให้ผู้ป่วยล้างไตผ่านช่องท้องได้รับการดูแลที่ดีและต่อเนื่อง ซึ่งเป็นเป้าหมายสำคัญของระบบหลักประกันสุขภาพแห่งชาติ รองเลขาธิการ สปสช. กล่าวพีระ กล่าวว่า ปณท. ดบ. ได้ให้ความสำคัญกับการจัดส่งน้ำยาล้างไต รวมถึงยาและเวชภัณฑ์อื่น ๆ ให้กับผู้ป่วย โดยเน้นในเรื่องของคุณภาพและมาตรฐานการที่ต้องเป็นไปตามแผนการจัดส่ง มีการประสานการทำงานอย่างต่อเนื่องและใกล้ชิดร่วมกับองค์การเภสัชกรรม สปสช. และหน่วยบริการในพื้นที่ เพราะเป็นเรื่องเกี่ยวพันกับชีวิตผู้ป่วยที่เป็นภารกิจสำคัญอย่างยิ่ง และ ปณท. ดบ. มีความยินดีที่ได้ร่วมดูแลชีวิตคนไทย ทั้งนี้กรณีการจัดส่งน้ำยาล้างไตในช่วงเทศกาลหรือวันหยุดต่อเนื่องเป็นเวลานานนั้น ปณท. ดบ.ได้จัดทำแผนส่งน้ำยาล้างไตให้กับผู้ป่วยก่อนถึงวันหยุดยาว รวมทั้งได้จัดบริการCall centerเพื่อประสานงานกรณีเกิดปัญหา พร้อมเตรียมทีมจัดส่งด่วนไว้บริการกรณีเกิดเหตุฉุกเฉินที่ผู้ป่วยขาดน้ำยาล้างไต ซึ่ง ปณท. ดบ.มีความยินดีอย่างยิ่งในความร่วมมือเพื่อพัฒนาระบบการดูแลผู้ป่วยล้างไตผ่านช่องท้องให้ดียิ่งขึ้นต่อไป นอกจากนี้จากการที่ สปสช.ได้หารือถึงการพัฒนาระบบการติดตามสถานการณ์จัดส่งน้ำยาล้างไต ทาง ปณท.ดบ.จึงได้จัดทำระบบตรวจสอบสถานะการจัดส่งน้ำยาล้างไตแบบReal timeเพื่อให้หน่วยงานที่เกี่ยวข้องและหน่วยบริการติดตาม โดยสามารถดำเนินการผ่านเว็บไซต์www.thpd.co.thเพื่อดูว่าการจัดส่งน้ำยาล้างไตอยู่ในขั้นตอนใด นอกจากนี้ ปณท.ดบ. ยังได้พัฒนาเพิ่มเติม โดยจัดทำระบบเพื่อให้ผู้ป่วยสามารถตรวจสอบการจัดส่งน้ำยาล้างไตของตนเองได้ ซึ่งจะแล้วเสร็จและมีความพร้อมในการใช้งานเร็ว ๆ นี้
สปสช. - อภ. - ไปรษณีย์ไทย และเครือข่ายหน่วยบริการด้านยาและเวชภัณฑ์โรงพยาบาลราชวิถี จัดเวทีถอดบทเรียน 12 ปี ล้างไตผ่านช่องท้อง สิทธิประโยชน์กองทุนบัตรทองเพื่อผู้ป่วยไตวายเรื้อรังระยะสุดท้าย
การล้างไตผ่านช่องท้อง,บัตรทอง,สปสช.,ไตวายเรื้อรังระยะสุดท้าย